**Kohtusime Eesti Lasteaednike Liidu esindajatega**

30. juunil kohtusime Eesti Lasteaednike Liidu esindajatega. Eesti Tsöliaakia Seltsi üheks prioriteediks on seista ka laste gluteenivaba toitlustamise eest lasteasutustes. Osades lasteasutustes arvestatakse tsöliaatiku menüüga, teistes lasteasutustes mitte. Seltsi eesmärgiks on, et kõik tsöliaakiahaiged lapsed saaksid lasteasutustes probleemideta süüa.

Seltsi koolitajate üheks eesmärgiks 2022/2023 koolitusaastal on lasteasutuste töötajate koolitamine. Eesti Lasteaednike Liidu esindajatega räägiti sellest, et kuidas koolitustega õigete inimesteni jõuda. Loodame, et seltsi esindajatel on võimalus edaspidi osaleda ka erinevatel lasteaednike seminaridel ja infopäevadel, et veelgi enam tõsta tsöliaakiaalast teadlikkust. Loodame olla heaks partneriks, et toetada ja julgustada kõiki lasteaednikke leidma võimalusi gluteenivaba menüü korraldamiseks.